**Д О Г О В О Р**

**/проект/**

Днес,...................................., в гр. Варна, между:

**ВАРНЕНСКИ СВОБОДЕН УНИВЕРСИТЕТ „ЧЕРНОРИЗЕЦ ХРАБЪР“** с **ЕИК 103010965** и с адрес: гр. Варна, к.к. Чайка, ул. Янко Славчев №84, представлявано от доц. д-р Красимир Недялков - Президент, от една страна, наречена за краткост **ВЪЗЛОЖИТЕЛ**

и

**...............................................,** със седалище и адрес на управление .................................................................., ЕИК .........................................., представлявано от ........................................................... - ..............................., наричано по-долу за краткост **ИЗПЪЛНИТЕЛ,** от друга страна,

на основание Публична покана BG05M20P001-2.016-0025-С01 - № 1/10.01.2022 г. за определяне на изпълнител се сключи настоящият договор за следното:

**I. ПРЕДМЕТ НА ДОГОВОРА**

Чл.1. Настоящият договор се сключва и има за предмет ***“Доставка на ИКТ оборудване за нуждите на ВСУ” в съответствие с приложена Техническа спецификация, както следва: Доставка на сървър – 1 бр; доставка на 5 бр. компютри за класна стая; доставка на 5 бр. лаптопи за виртуална класна стая; доставка на VR очила и контролер – 1 бр. по проект № BG05M20P001-2.016-0025-СО1 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ по ОП „Наука и образование за интелигентен растеж“, обявена от Варненски свободен университет „Черноризец Храбър“***, наричан по-долу за краткост **Предмет на договора**, съгласно техническото и ценовото предложение за предмета на договора и условията и правилата, при които е обявена поръчката, и които не могат да бъдат променяни по време на изпълнение на договора.

Чл.2. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни посоченото в чл. 1 от този договор „***Доставка на ИКТ оборудване за нуждите на ВСУ” в съответствие с приложена Техническа спецификация, както следва: Доставка на сървър – 1 бр; доставка на 5 бр. компютри за класна стая; доставка на 5 бр. лаптопи за виртуална класна стая; доставка на VR очила и контролер – 1 бр.***  ***по проект №BG05M20P001-2.016-0025-СО1 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ по ОП „Наука и образование за интелигентен растеж“.***

Чл.3. ИЗПЪЛНИТЕЛЯТ трябва да осигури необходимото качество при изпълнение на доставката в съответствие с изискванията, заложени в Техническата спецификация.

**II. ЦЕНИ И УСЛОВИЯ ЗА ПЛАЩАНЕ**

Чл.4. Общата стойност на възложения за изпълнение предмет на договор възлиза на:

............................лева без ДДС /словом/ лв. без ДДС/, съответно на ............................ лева с ДДС /словом/ лв.с ДДС/.

..... лева с ДДС /......лева без ДДС/

В цената са включени всички разходи по изпълнение на доставката.

Чл.5. ВЪЗЛОЖИТЕЛЯТ и ИЗПЪЛНИТЕЛЯТ са съгласни с така формираната обща

стойност.

Чл.6. ИЗПЪЛНИТЕЛЯТ няма право да променя посочените в предложението цени, като в цената са включени всички разходи по изпълнение на доставката.

Чл.7. В случай че възникнат непредвидени разходи по изпълнение предмета на договора, те са за сметка на ИЗПЪЛНИТЕЛЯ.

Чл.8. Цената за извършения Предмет на договора е съгласно Ценовото предложение на участника в процедурата за възлагане на изпълнението чрез публична покана, представляващо неразделна част от този договор.

Чл.9. Плащанията по настоящия договор ще се извършват в лева, по банков път с платежно нареждане, срещу представена оригинална фактура за 100% от стойността на доставката, в срок от 20 (двадесет) дни след осъществяване на доставка на заявеното от ВЪЗЛОЖИТЕЛЯ ИКТ оборудване, и подписване на двустранен приемо-предавателен протокол за извършване на доставката, по сметка на **ИЗПЪЛНИТЕЛЯ**:

IBAN: …………………………

Банков код: …………………..

Банка:…………………………

Чл.10 . В описателната част на фактурите, издавани от ИЗПЪЛНИТЕЛЯ, трябва да се съдържа следният текст: „Разходът е по проект №BG05M20P001-2.016-0025-СО1 по ОП „Наука и образование за интелигентен растеж“.

**III. СРОК И МЯСТО ЗА ИЗПЪЛНЕНИЕ**

Чл. 11. Настоящият договор влиза в сила от датата на подписването му от двете страни по договора.

Чл. 12. Срокът за изпълнение на предмета на договора е съгласно техническата спецификация, неразделна част от настоящия договор

Чл. 13.Срокът на изпълнение е …………………………… (словом) календарни дни след подписване на договора, но не по-късно от крайния срок за изпълнение на проекта.

Чл.14. ИЗПЪЛНИТЕЛЯТ отговаря за изпълнението качествено и в срок на всички дейности, описани в раздел ІІ.1.2) Описание на предмета на процедурата от Публичната покана.

**IV. КОМУНИКАЦИИ**

Чл.15. Всички комуникации и кореспонденция, свързана с настоящия договор, между ВЪЗЛОЖИТЕЛЯ и ИЗПЪЛНИТЕЛЯ трябва да съдържат наименованието и номера на договора и се изпращат по пощата, електронна поща или по куриер.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.16. ИЗПЪЛНИТЕЛЯТ има право:

(1) Да получи сумата на изпълнения от него предмет на договора в размер, по начин и срокове, определени в този Договор.

(2) Да получи от ВЪЗЛОЖИТЕЛЯ необходимото съдействие за изпълнение на договора;

(3) Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

Чл.17. ИЗПЪЛНИТЕЛЯТ се задължава:

(1) Да изпълни възложената му работа в обем и качествено, в съответствие с изискванията на ВЪЗЛОЖИТЕЛЯ, при условията и сроковете на този договор.

(2) Да изпълни доставката качествено в съответствие с предложеното в офертата му, включително техническото предложение, което е неразделна част от настоящия договор.

(3) Да информира ВЪЗЛОЖИТЕЛЯ за всички пречки, възникващи в хода на изпълнението, като може да иска от ВЪЗЛОЖИТЕЛЯ указания за отстраняването им;

(4) Да изпълнява законосъобразните указания и изисквания на ВЪЗЛОЖИТЕЛЯ;

(5) Да отстранява посочените от ВЪЗЛОЖИТЕЛЯ недостатъци и пропуски в изпълнението за своя сметка във възможно най-кратък срок;

(6) Да не предоставя документи и информация на трети лица относно изпълнението на доставката, както и да не използва информация, станала му известна при изпълнение на задълженията му по настоящия договор;

(7) Да спазва всички изисквания за информираност и публичност по ОП „Наука и образование за интелигентен растеж“;

(8) Да извърши предмета на договора, съгласно изискванията на действащите в Република България нормативни документи.

(9) ИЗПЪЛНИТЕЛЯТ носи всички рискове, свързани с изпълнение на доставката до момента на приемането и.

(10) ИЗПЪЛНИТЕЛЯТ носи отговорност пред ВЪЗЛОЖИТЕЛЯТ, ако при изпълнение на доставката е допуснал отклонения от изискванията, предвидени в техническата спецификация или съгласно договорените условия.

(11) ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.18. ВЪЗЛОЖИТЕЛЯ има право:

(1) Да получи изпълнение на предмета на договора в срок, без отклонение от договореното и без недостатъци.

(2) Да осъществява текущ контрол при изпълнението на договора.

(3) Да предявява рекламации за пропуски и недостатъци при изпълнение на доставката;

(4) Да извършва проверка във всеки момент от изпълнението на договора относно начина му на изпълнение, спазване на графици и технически изисквания за водене на документация, без това да пречи на оперативната дейност на ИЗПЪЛНИТЕЛЯ.

(5) Да прави възражения при установяване на изпълнение, което не е в съответствие с техническата спецификация и с техническото предложение на ИЗПЪЛНИТЕЛЯ.

(6) Да не приеме изпълнение по този договор, ако то не съответства на Техническата спецификация, и не може да бъде коригирано своевременно;

(7) Да развали този договор едностранно, в случай, че ИЗПЪЛНИТЕЛЯТ не изпълни възложеното в обема, начина, срока и при условията на договора;

(8) Да откаже плащане на фактура, когато същата не е оформена съгласно българското счетоводно законодателство и/или не е придружена от изискуемите документи, съгласно клаузите на настоящия договор;

Чл.19. ВЪЗЛОЖИТЕЛЯ се задължава:

(1) Да заплати цената на договора по реда и при условията на раздел ІІ, след приемане на изпълнението по надлежния ред.

(2) Да съдейства на ИЗПЪЛНИТЕЛЯ в кръга на своите правомощия за осигуряване на информацията, необходима му за качественото изпълнение на доставката;

(3) Да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора.

(4) Да спазва всички приложими закони и подзаконови нормативни актове, имащи пряко отношение към изпълнението на този договор;

(5) Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**VII. ОТГОВОРНОСТ ПРИ НЕИЗПЪЛНЕНИЕ**

Чл.20. (1) При неизпълнение на поетите с настоящия договор задължения, виновната страна заплаща неустойка в размер на 3% (три процента) от цената на договора.

(2) ИЗПЪЛНИТЕЛЯТ заплаща неустойка в същия размер и в случаите, когато е нарушил поети ангажименти при изпълнението на дейностите, съгласно своята оферта и по смисъла на т.3 от този договор, както и в случай на нарушение на договора и свързаните с него разпоредби.

Чл.21. При частично неизпълнение на поетите с настоящия договор задължения, ИЗПЪЛНИТЕЛЯТ заплаща неустойка на ВЪЗЛОЖИТЕЛЯ в размер на 3% (три процента) от стойността на неизпълнената част по договора.

Чл.22. Страните имат право да претендират вреди в размер, надхвърлящ посочените неустойки в този раздел.

Чл.23. Неизпълнението на задължения по договора следва да бъде отразено в протокол и/или с други документи, които удостоверяват настъпването на съответното събитие.

**VIII. ПРЕКРАТЯВАНЕ НА ДОГОВОРА**

Чл.24. Настоящият договор се прекратява:

1. с неговото окончателно изпълнение;
2. по взаимно съгласие между страните, изразено в писмена форма, като страните не си дължат неустойки.
3. при настъпване на обективна невъзможност за изпълнение на възложената работа;
4. с едностранно изявление на изправната страна при неизпълнение до другата страна, продължило повече от 5 (пет) работни дни;
5. Когато са настъпили съществени промени във финансирането или липса на финансиране, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата;
6. При настъпване на обективна невъзможност за изпълнение на възложената работа.
7. Ако стане явно, че ИЗПЪЛНИТЕЛЯТ ще просрочи изпълнението на предмета на договора или няма да извърши доставката по уговорения начин и с нужното качество, ВЪЗЛОЖИТЕЛЯ може да развали договора. В този случай на ИЗПЪЛНИТЕЛЯ се заплаща само стойността на тези работи, които са извършени качествено и могат да бъдат полезни на ВЪЗЛОЖИТЕЛЯ. За претърпените вреди ВЪЗЛОЖИТЕЛЯ освен неустойките по договора, може да претендира и обезщетение.
8. ВЪЗЛОЖИТЕЛЯ може да прекрати договора без предизвестие, когато ИЗПЪЛНИТЕЛЯТ:

(1). забави изпълнението на някое от задълженията си по договора с повече от 30 календарни дни;

(2). не отстрани в разумен срок, определен от ВЪЗЛОЖИТЕЛЯ, констатирани недостатъци;

(3). не изпълни точно някое от задълженията си по договора;

(4). бъде обявен в несъстоятелност или когато е в производство по несъстоятелност или ликвидация.

Чл.25 (1) Страните не отговарят една спрямо друга за неизпълнение или неточно изпълнение на свое задължение в резултат на настъпили непредвидени обстоятелства, в това число и за причинените от това неизпълнение вреди.

(2) Ако страните са били в забава преди възникването на непредвидени обстоятелства, те не могат да се позовават на последните при неизпълнение на задълженията си по договора.

(3) По смисъла на този договор „непредвидени обстоятелства" са обстоятелства, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

Чл.26 (1) Страната, изпълнението на чието задължение е възпрепятствано от непредвидени обстоятелства, е длъжна в 3 (три) дневен срок писмено, с известие, да уведоми другата страна за настъпването й и за спиране на изпълнението на договора до отпадането на непредвидените обстоятелства.

(2) След отпадане на събития от извънреден характер, които се определят като непредвидени обстоятелства, страната, която е дала известието по ал. 1, в 5 (пет) дневен срок писмено с известие уведомява другата страна за възобновяване на изпълнението на договора.

(3) Ако след изтичане на петдневния срок, страната, която е дала известието по ал. 1, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) дни.

(4) Ако и след изтичане на срока, определен в известието по ал. 3, страната, която е дала известието по ал. 1, не възобнови изпълнението на договора, изправната страна има право да прекрати договора и да получи неустойката за неизпълнение на договора.

(5) Страната, изпълнението на чието задължение е възпрепятствано от непредвидени обстоятелства, не може да се позовава на тях, ако не е изпълнила някое от задълженията си по предходните алинеи.

**XII. ПРИЛОЖИМО ЗАКОНОДАТЕЛСТВО**

Чл.27. (1) За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му - от компетентния български съд.

(2) С подписването на този договор, ИЗПЪЛНИТЕЛЯТ потвърждава, че е запознат с общите условия на административния договор за предоставяне на БФП на ВЪЗЛОЖИТЕЛЯ.

**XIII. ПРОВЕРКИ И ОДИТ ОТ СТРАНА НА ФИНАНСИРАЩАТА ИНСТИТУЦИЯ**

Чл.28. ИЗПЪЛНИТЕЛЯТ се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи.

**XIV. ДОПЪЛНИТЕЛНИ РАЗПОРЕДБИ**

Чл.29. ИЗПЪЛНИТЕЛЯТ изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.

Чл.30. ВЪЗЛОЖИТЕЛЯТ не носи отговорност за вреди, понесени от служителите или имуществото на ИЗПЪЛНИТЕЛЯ по време на изпълнение на договора или като последица от него. ВЪЗЛОЖИТЕЛЯТ не дължи обезщетения или допълнителни плащания извън предвидените по договора, свързани с подобни вреди.

Чл.31. ВЪЗЛОЖИТЕЛЯТ и ИЗПЪЛНИТЕЛЯТ се задължават да запазят поверителността на всички поверително предоставени документи, информация или други материали за срок не по-малко от три години, считано от предаването на финален отчет от страна на ВЪЗЛОЖИТЕЛЯ, в който са включени разходите по проекта, за проекти, за които сумата на общо допустимите разходи не надвишава левовата равностойност на 1 000 000 евро, за което ВЪЗЛОЖИТЕЛЯ уведомява ИЗПЪЛНИТЕЛЯ;

Чл.32. Европейската комисия има право на достъп до всички документи, предоставени на ВЪЗЛОЖИТЕЛЯ, като спазва същите изисквания за поверителност.

Чл. 3. ВЪЗЛОЖИТЕЛЯТ е длъжен да направи всичко необходимо за разгласяване на факта, че договорът се финансира или съфинансира от Европейския социален фонд. Предприетите за тази цел мерки трябва да са в съответствие с приложимите правила за информация и комуникация на ОП „Наука и образование за интелигентен растеж“.

Чл.34. Правото на собственост, включително правата на интелектуална и индустриална собственост върху резултатите от договора, докладите и други документи, свързани с него, възникват за ВЪЗЛОЖИТЕЛЯ.

Чл.35. Цялата документация по договора се съхранява или под формата на оригинали, или в заверени версии верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл.140 от Регламент (ЕС) № 1303/2013.

**IX. ЗАКЛЮЧИТЕЛНИ РАЗПОРЕДБИ**

Чл.36. Контролът по изпълнението на настоящия договор ще се осъществява лично от ВЪЗЛОЖИТЕЛЯ или от упълномощени от него длъжностни лица. Всички протоколи и други документи, съставяни в процеса на изпълнение на настоящия договор се считат за валидни единствено ако са подписани от ВЪЗЛОЖИТЕЛЯ или от упълномощените длъжностни лица.

Чл.37. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

Чл.38. Промяна в адреса или банковата сметка на ИЗПЪЛНИТЕЛЯ се извършва по силата на уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Чл.39. Споровете относно тълкуването, изпълнението, действието и/или прекратяването на настоящия договор ще се уреждат между страните чрез преговори, а когато е невъзможно постигане на съгласие – по съдебен ред пред съответния компетентен съд на територията на Република България.

Чл.40. За всички неуредени в този Договор въпроси се прилагат разпоредбите на действащото законодателство на Република България.

Настоящият договор се сключи в два еднообразни екземпляра - по един за всяка от страните по него.

**ВЪЗЛОЖИТЕЛ: ИЗПЪЛНИТЕЛ:**